লক্ষ্মী নিবাস বিড়লা
লক্ষ্মী নিবাস বিড়লা (১১ জুলাই ১৯০৯ - ২৯ আগস্ট ১৯৯৪) ছিলেন বিড়লা পরিবারের বংশোদ্ভূত এবং একজন বিশিষ্ট শিল্পপতি, সমাজসেবী, লেখক এবং শিল্প বিশেষজ্ঞ। তিনি ছিলেন ঘনশ্যাম দাস বিড়লা এবং তার প্রথম স্ত্রী দুর্গাদেবীর জ্যেষ্ঠ পুত্র। পরে তাকে যুগল কিশোর বিড়লা দত্তক নেন। পরে তিনি সুশীলা দেবীর সাথে বিবাহ বন্ধনে আবদ্ধ হন। তিনি ১৯৫১ সালে ইন্ডিয়ান চেম্বার অফ কমার্স এবং ১৯৬৭ সালে ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির সভাপতি হিসাবে দায়িত্ব পালন করেন তিনি ইংরেজি এবং হিন্দিতে অনেক বই লিখেছেন এবং শিল্পের খ্যাতিমান ব্যক্তিও ছিলেন। তিনি হিন্দু মন্দির নির্মাণের জন্য অর্থ দান করেছিলেন। ডারবানের হিন্দু মন্দিরের মূর্তিগুলি তাঁর দান থেকে কেনা হয়েছে।